Petro Porosjenko - Wikipedia
26 September 1965 (1965-09-26) (52 jaar oud)
Petro Oleksijowitsj Porosjenko (Oekraïens: Петро Олексійович Порошенко, wetenskaplike transliterasie: Petro Oleksijovyč Porošenko; * 26 September 1965 in Bolhrad) is 'n Oekraïense ondernemer en politikus. Op 7 Junie 2014 het hy die presidensiële ampseed afgelê.
As entrepreneur het hy 'n fortuin met sy sakegroep Ukrprominvest verdien wat onder meer belange in die Oekraïense sjokolade-, televisie-, motor-, skeepsbou- en wapenbedryf het. Die Amerikaanse sakeydskrif Forbes het Porosjenko, wie se fortuin op VSA-$ 1,6 miljard beraam word, sewende op die ranglys van Oekraïense oligarge gelys. In 2005 is sy fortuin volgens die Poolse nuustydskrif Wprost nog op sowat VSA-$ 350 miljoen beraam. Weens sy belange in Roshen, die grootste Oekraïense vervaardiger van sjokolade en ander lekkergoed, het Porosjenko die bynaam "Sjokoladekoning" gekry.
Gedurende sy politieke loopbaan het Porosjenko reeds 'n verskeidenheid regeringsposte beklee. Tussen Februarie en September 2005 was hy voorsitter van die Nasionale Veiligheids- en Verdedigingsraad van Oekraïne en vanaf Februarie 2007 tot en met Maart 2012 direkteur en lid van die bestuursraad van Oekraïne se Reserwebank. Onder president Wiktor Joesjtsjenko het hy die amp van minister van buitelandse sake en onder president Wiktor Janoekowitsj die amp van minister van ekonomiese sake beklee. Op 24 Mei 2014 het hy reeds in die eerste rondte van die Oekraïense presidensiële verkiesing 'n oorwinning behaal.
↑ Konrad-Adenauer-Stiftung, 13 September 2005: Poroschenko und Timoschenko schachmatt. Besoek op 8 Junie 2014
Ontsluit van "https://af.wikipedia.org/w/index.php?title=Petro_Porosjenko&oldid=1730153"
Die bladsy is laas op 29 Julie 2018 om 21:40 bygewerk.